ԱՆԻ ՀԱՄԱՅՆՔԻ ՂԵԿԱՎԱՐ ԱՐՄԱՆ ՍԱՐԻԲԵԿՅԱՆԻ ՇՆՈՐՀԱՎՈՐԱԿԱՆ ՈՒՂԵՐՁԸ ԱՆԻ ՀԱՄԱՅՆՔԻ ՕՐՎԱ ԱՌԹԻՎ

Սիրելի՛ անեցիներ,

Այսօր նշանավոր ու կարևոր օր է բոլորիս համար, շնորհավորում եմ ձեզ, մեզ բոլորիս և աշխարհի չորս կողմը ապրող անեցիներին մեր սիրելի համայնքի տոնի առթիվ: Այսօր մենք հպարտությամբ ենք փաստում, որ մեր համայնքը արդեն բոլորին ներկայանում է որպես գործուն, զարգացող, ժամանակին համահունչ ու ներկայանալի: Եվ դա շնորհիվ համայնքի բնակիչների, այն մարդկանց, ովքեր ապրում ու արարում են համայնքի հանդեպ սիրո և պարտքի գիտակցումով՝ ոչ միայն եղածը պահպանելու, այլև Անին ավելի գեղեցիկ ու լավը դարձնելու և այն արժանապատվորեն սերունդներին փոխանցելու ցանկությամբ:

Հարգելի՛ անեցիներ, մենք կարճ ժամանակահատվածում փորձեցինք բարեփոխումներ իրականացնել գրեթե բոլոր ոլորտներում՝ ձգտելով ստեղծել զարգացող ու ծաղկող համայնք: Եվ մեր բոլոր ջանքերն ուղղված են արժանին մատուցելու մեր համայնքի բնակիչներին:

Մենք միահամուռ ուժերով, հաստատուն քայլերով, օրնիբուն աշխատելով, անմնացորդ սիրելով համայնքը կարողացանք վերականգնել հավատը, հույսը ապագայի հանդեպ:

Սիրելի՛ անեցի, սիրի՛ր քո համայնքը, հավատա՛ քո ուժերին և քո ամենօրյա ջանքերով նպաստիր համայնքի շենացմանը:

Շնորհավո՛ր տոնդ Անի համայնք,

Շնորհավո՛ր տոնդ անեցի